PATVIRTINTA

 „Diemedžio“ ugdymo centro direktoriaus

 2024 m. lapkričio 25 d. įsakymu Nr. V1-74-(1.3)

**„DIEMEDŽIO“ UGDYMO CENTRO**

**RESPUBLIKINIO NUOTRAUKŲ KONKURSO**

**„MANO SVAJONIŲ KALĖDOS“**

**NUOSTATAI**

**I. BENDROSIOS NUOSTATOS**

1. Respublikinio nuotraukų konkurso „Mano svajonių Kalėdos“ (toliau – Konkursas) nuostatai reglamentuoja Konkurso tikslus, reikalavimus, organizavimo tvarką.

2. Konkursas organizuojamas siekiant, kad ugdytiniai, pasitelkdami kūrybiškumą domėtųsi Šv. Kalėdų švente ir puoselėtų jos tradicijas.

3. Konkursą organizuoja „Diemedžio“ ugdymo centro auklėtoja Jurgita Salem. Konkurso partneris - Šilutės rajono švietimo pagalbos tarnyba.

**II. TIKSLAI IR UŽDAVINIAI**

4. Konkurso tikslas – Pasitelkiant kūrybiškumą skatinti vaikų ir jaunimo norą domėtis Šv. Kalėdų švente ir puoselėti jos tradicijas.

5. Konkurso uždaviniai:

5.1. skatinti ugdytinius domėtis Šv. Kalėdų tradicijomis;

5.2. atskleisti įvairaus amžiaus dalyvių kūrybinius ir meninius gebėjimus;

5.3. bendradarbiauti ir dalintis gerąja patirtimi.

**III. DALYVIAI**

6. Parodoje gali dalyvauti įvairių ugdymo įstaigų ( bendrojo ugdymo, specialiojo ugdymo įstaigos, dienos centrai ir kt.) ugdytiniai, turintys specialiųjų ugdymosi poreikių. Dalyvių skaičius iš vienos įstaigos neribojamas.

7. Ugdytiniams pasiruošti parodai padeda auklėtojai, mokytojai, švietimo pagalbos specialistai, socialiniai darbuotojai, šeimos nariai.

**IV. REIKALAVIMAI**

8. Dalyvis pasirinkta technika piešia, klijuoja, siuvinėja savo svajonių Kalėdas.

9. Konkurso dalyvis gali pateikti ne daugiau kaip vieną darbą.

10. Konkursui ugdytinio darbai pateikiami JPG formatu. Konkurso dalyvis įsipareigoja užtikrinti, kad pateiktos nuotraukos yra originalūs jo kūriniai, nepažeidžiantys kito asmens ar autoriaus teisių ir kitos intelektinės nuosavybės teisių, kad kiti asmenys neturi į šias nuotraukas jokių teisių ar teisėtų interesų.

11. Prie darbo apačioje turi matytis: autoriaus vardas, klasė, mokyklos pavadinimas (priedas Nr. 1). Šriftas Times New Roman 12. Užpildyti dalyvio kortelę autoriaus vardas, pavardė, klasė, mokyklos pavadinimas, darbo vadovas/mokytojas/ auklėtojas (priedas Nr. 2).

**V. KONKURSO ORGANIZAVIMO TVARKA**

12. Konkursas vyks virtualioje erdvėje.

13. Kūrybinį darbelį „Mano svajonių Kalėdos“ konkurso dalyvis nufotografuoja ir kokybišką nuotrauką pateikia iki 2024 m. gruodžio 31 d.

14. Kūrybinius darbus kartu su dalyvio kortele ( priedas Nr. 2) siųsti el. paštu jrauktyt22@gmail.com.

15. Dalyvių darbai bus paskelbti virtualioje parodoje, kuri veiks nuo 2025 m. sausio 6 d. (konkurso dalyviai nuorodą gaus nurodytu paštu).

16. Visiems dalyviams bus atsiųsti padėkos raštai.

17. Pedagogai, švietimo pagalbos specialistai, parengę dalyvius ir užsiregistravę https://www.semiplius.lt/ svetainėje, gaus Šilutės rajono švietimo pagalbos tarnybos pažymą. Registracija [www.semiplius.lt](http://www.semiplius.lt) sistemoje.

**VI. BAIGIAMOSIOS NUOSTATOS**

19. Organizatoriai pasilieka teisę darbus eksponuoti savo nuožiūra.

20. Dalyvavimas konkurse reiškia dalyvio sutikimą su visomis konkurso sąlygomis ir šiomis nuostatomis.

21. Išsamesnę informaciją apie Konkursą teikia:

- Jurgita Salem, „Diemedžio“ ugdymo centro auklėtoja, el. paštas jurgita.salem@diemedziouc.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Respublikinio nuotraukų konkurso „Mano svajonių Kalėdos“

 1 Priedas

5 cm

|  |  |
| --- | --- |
|  | **Dalyvio vardas(-ai), klasė(-ės)** (Times New Roman 12 šriftas, paryškintas. Centrinė lygiuotė).Pilnas įstaigos pavadinimas ( Times New Roman 12 šriftas. Centrinė lygiuotė). |
|  |

 Respublikinio nuotraukų konkurso „Mano svajonių Kalėdos“

 2 Priedas

**DALYVIO KORTELĖ**

|  |  |
| --- | --- |
| **Įstaigos, mokyklos pavadinimas ir adresas** |  |
| **Mokinio, ugdytinio vardas, pavardė** |  |
| **Pedagogo vardas, pavardė, kontaktai (el. paštas, tel. numeris)** |  |